Pielikums

Valsts ieņēmumu dienesta

rīkotās cenu aptaujas par

valstij piekritīgās mantas realizāciju

uzaicinājumam

**VALSTIJ PIEKRITĪGĀS MANTAS – sabiedrības ar ierobežotu atbildību “TUKUMA BIZNESA UN TEHNOLOĢIJU INKUBATORS” KAPITĀLDAĻU REALIZĀCIJAS LĪGUMS**

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kura vārdā saskaņā ar \_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_, (turpmāk – DIENESTS), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_,
*Adrese* \_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_ personā/fiziskās personas vārds, uzvārds, (turpmāk – IEGUVĒJS), no otras puses, kopā sauktas Puses, noslēdz šādu līgumu (turpmāk – Līgums):

# **LĪGUMA PRIEKŠMETS**

DIENESTS realizē IEGUVĒJAM:

|  |  |  |
| --- | --- | --- |
| **Nr.****p.k.** | **Manta** | **Daudzums** |
| 1. | Sabiedrības ar ierobežotu atbildību "Tukuma biznesa un tehnoloģiju inkubators" (turpmāk – Sabiedrība) kapitāldaļas ar kārtas numuriem no 81 līdz 100 (likvidētās sabiedrības ar ierobežotu atbildību “BJ KOMPĀNIJA”, reģ. Nr. 40003395754, manta).  | 20 kapitāldaļas jeb 20 % no kopējo kapitāldaļu skaita, nominālvērtība – 28,00 EUR, līdz ar to piedāvātā cena kopā par 20 kapitāldaļām nevar būt mazāka par 560,00 EUR. |

(turpmāk – Manta) saskaņā ar Līguma noteikumiem.

# **LĪGUMA SUMMA UN NORĒĶINU KĀRTĪBA**

* 1. Līguma kopējā summa ir **\_\_\_\_\_\_\_\_\_\_ EUR** (\_\_\_\_\_\_\_\_\_\_ *euro* un \_\_\_\_ centi). Mantas iegādes vērtībai netiek piemērots pievienotās vērtības nodoklis, saskaņā ar Pievienotās vērtības nodokļa likuma 3. panta astoto daļu.
	2. IEGUVĒJS pēc Līguma abpusējas parakstīšanas un pēc paziņojuma saņemšanas no DIENESTA pilnvarotās personas par Sabiedrības dalībnieku atteikšanos par pirmpirkuma tiesību izmantošanu 10 (desmit) darbdienu laikā veic Līguma 2.1. apakšpunktā norādītās summas apmaksu 100% (viens simts procenti) apmērā valsts budžeta kontā:

valsts budžeta kontā:

Valsts kase, reģistrācijas Nr. 90000010008,

Kods TRELLV22,

Konta Nr. LV42TREL1060001219010.

* 1. Pēc Līguma 2.2. apakšpunktā minēto nosacījumu izpildes 10 (desmit) darbdienu laikā IEGUVĒJIEM tiek nosūtīta vēstule par valstij piekritīgas mantas realizācijas Līguma nosacījumu izpildi (turpmāk – vēstule). Vēstuli paraksta Komisijas priekšsēdētājs, tā prombūtnes laikā – priekšsēdētāja vietnieks vai Komisijas priekšsēdētāja norīkots komisijas loceklis.
1. **PUŠU TIESĪBAS UN PIENĀKUMI**
	1. IEGUVĒJS, parakstot Līgumu, apliecina, ka tā rīcība ar pārņemto Mantu atbildīs Latvijas Republikā spēkā esošo saistošo normatīvo aktu prasībām, tajā skaitā IEGUVĒJS 3 (trīs) darbdienu laikā no vēstules saņemšanas dienas nodrošina normatīvajos aktos noteiktās darbības, lai veiktu izmaiņas Latvijas Republikas Uzņēmumu reģistrā. DIENESTS nesedz izdevumus saistībā ar izmaiņu reģistrāciju Latvijas Republikas Uzņēmumu reģistrā.
	2. IEGUVĒJIEM īpašuma tiesības uz Mantu pāriet ar brīdi, kad Līgumā 2.1. apakšpunktā noteiktā summa ir saņemta Līguma 2.2. apakšpunktā norādītajā valsts budžeta kontā un pēc vēstules saņemšanas 2.3. apakšpunktā noteiktajā kārtībā.
	3. Puses apņemas sniegt otrai Pusei informāciju, kas nepieciešama Līguma savlaicīgai un kvalitatīvai izpildei.

# **PUŠU ATBILDĪBA**

Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

# **LĪGUMA KONFIDENCIALITĀTE UN FIZISKO PERSONU DATU AIZSARDZĪBA**

Informācija, kas ietverta šajā Līgumā un Pusēm kļūst zināma saskaņā ar tā izpildi, tiek uzskatīta par konfidenciālu, kas nevar tikt izpausta trešajām personām, izņemot normatīvajos aktos noteiktajos gadījumos.

# **NEPĀRVARAMA VARA**

Puses tiek atbrīvotas no atbildības par pilnīgu vai daļēju Līguma neizpildi, ja saistību izpilde nav iespējama nepārvaramas varas apstākļu iestāšanās rezultātā. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu.

# **LĪGUMA TERMIŅŠ UN IZBEIGŠANAS NOSACĪJUMI**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
	2. Līgums ir noslēgts vienreizēja darījuma veikšanai.
	3. Dienests vienpusēji izbeidz Līguma darbību, 3 (trīs) darbdienas iepriekš rakstveidā paziņojot par to otrai Pusei, ja tiek saņemts paziņojums par Sabiedrības dalībnieku lēmumu izlietot pirmpirkuma tiesības un iegādāties Mantu.
	4. Ja Ieguvēji vai viens no Ieguvējiem neizpilda Līguma 2.2. apakšpunktā noteiktās saistības (neveic apmaksu Līguma 2.2. apakšpunktā norādītajā apmērā) Līgums zaudē spēku trešajā darbdienā pēc Līguma 2.2. apakšpunktā noteiktā termiņa beigām, par ko Līguma 8.3.1. apakšpunktā norādītā DIENESTA pilnvarotā persona nosūta paziņojumu Ieguvējiem e-pastā.

# **NOSLĒGUMA NOTEIKUMI**

* 1. Par Līguma grozījumiem Puses vienojas rakstveidā. Rakstveida vienošanās pievienojamas Līgumam, un tās kļūst par Līguma neatņemamu sastāvdaļu.
	2. Strīdus, kas var rasties Līguma izpildes rezultātā, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
	3. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no DIENESTA puses Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Ingūna Rubīne, e-pasts: inguna.rubine@vid.gov.lv, tālr. +371 67120210 un Finanšu pārvaldes Līgumu daļas galvenā juriste Linda Šīmane: e-pasts: Linda.Simane@vid.gov.lv, tālr.: +371 67120198;
		2. no Ieguvēju puses: \_\_\_\_\_\_\_\_\_\_\_\_\_ (e-pasts,\_\_\_\_\_\_\_\_\_ tālr.:\_\_\_\_\_\_\_\_\_).
	4. DIENESTA un Ieguvēju (to pilnvaroto personu, kas noteiktas Līguma 8.3.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līguma 8.3. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “*FORWARD*”, atbildē saglabājot saņemto oriģinālo tekstu.
	5. DIENESTA pilnvarotās personas nav pilnvarotas veikt grozījumus Līgumā un tā pielikumā.
	6. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

# **PUŠU REKVIZĪTI UN PARAKSTI**

|  |  |
| --- | --- |
| DIENESTS: **Valsts ieņēmumu dienests** Reģistrācijas Nr.: 90000069281 Talejas ielā 1, Rīgā, LV-1978Tālr.: +371 67120000E-pasts: vid@vid.gov.lvE-Adrese: Aktīva  | IEGUVĒJS: |
| Ģenerāldirektor\_ \_\_\_\_\_\_\_\_\_\_\_\_(\*paraksts) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_(\*paraksts) |

*\*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*